ರಾಜ್ಯದ 1ರಿಂದ 8ನೇ ತರಗತಿ ಬೋಧಿಸುವ ಶಿಕ್ಷಕರಿಗೆ ಬಹುಮುಖ್ಯ ಮಾಹಿತಿ ಬೆಂಗಳೂರು : ರಾಜ್ಯದಲ್ಲಿ 1ರಿಂದ 8ನೇ ತರಗತಿ ಬೋಧಿಸುವ ಶಿಕ್ಷಕರು ಮತ್ತು ಮುಖ್ಯ ಶಿಕ್ಷಕರಿಗೆ ನಿಷ್ಠಾ ಆನ್ ಲೈನ್ ತರಬೇತಿಯನ್ನು ಕನ್ನಡ ಮತ್ತು ಇಂಗ್ಲೀಷ್ ನಲ್ಲಿ ದಿನಾಂಕ 03112020ರಿಂದ ಅನುಷ್ಠಾನಗೊಳಿಸಲಾಗುತ್ತಿದೆ. ಇಂತಹ ನಿಷ್ಠಾ ಆನ್ ಲೈನ್ ತರಬೇತಿಯನ್ನು ಉರ್ದು, ಮರಾಠಿ, ತೆಲುಗು, ತಮಿಳು ಮಾಧ್ಯಮದ ಶಿಕ್ಷಕರಿಗೂ ನೀಡಲಾಗುತ್ತಿದೆ ಡಿ ಎಸ್ ಇ ಆರ್ ಟಿ ತಿಳಿಸಿದೆ. ಈ ಕುರಿತಂತೆ ಮಾಹಿತಿಯನ್ನು ರಾಜ್ಯ ಶಿಕ್ಷಣ ಸಂಶೋಧನೆ ಮತ್ತು ತರಬೇತಿ ಇಲಾಖೆ ನಿರ್ದೇಶಕರಾದಂತೆ ಎಂ.ಆರ್.ಮಾರುತಿ ಪ್ರಕಟಣೆ ಮೂಲಕ ತಿಳಿಸಿದ್ದು, ರಾಜ್ಯದ 1ರಿಂದ 8ನೇ ತರಗತಿ ಬೋಧಿಸುವ ಶಿಕ್ಷಕರು ಮತ್ತು ಮುಖ್ಯ ಶಿಕ್ಷಕರುಗಳಿಗೆ ನಿಷ್ಠಾ ಆನ್ ಲೈನ್ ತರಬೇತಿಯನ್ನು ಕನ್ನಡ ಮತ್ತು ಇಂಗ್ಲೀಷ್ ನಲ್ಲಿ ದಿನಾಂಕ 03112020ರಿಂದ ಅನುಷ್ಠಾನಗೊಳಿಸಲು ತಿಳಿಸಲಾಗಿತ್ತು. ಆದ್ರೇ ಉರ್ದು, ಮರಾಠಿ, ತೆಲುಗು ಮತ್ತು ತಮಿಳು ಮಾಧ್ಯಮಗಳಲ್ಲಿ ಕೋರ್ಸ್ ಗಳನ್ನು ಶಿಕ್ಷಕರಿಗೆ ನೀಡಲು ವಿವಿಧ ಸಂಘ, ಡಯಟ್ ಗಳು ಮತ್ತು ಶಿಕ್ಷಕರಿಂದ ಮನವಿ ಪತ್ರ ಮತ್ತು ದೂರವಾಣಿ ಕರೆಗಳು ಬಂದಿರುತ್ತದೆ. ಸದರಿ ಮಾಧ್ಯಮದ ಶಿಕ್ಷಕರುಗಳಿಗೆ ನಿಷ್ಠಾ ಆನ್ ಲೈನ್ ತರಬೇತಿಯನ್ನು ಉರ್ದು, ಮರಾಠಿ, ತೆಲುಗು, ತಮಿಳು ಮಾಧ್ಯಮದ ಕೋರ್ಸ್ ಮೆಟೀರಿಯಲ್ ನೀಡಲು ನಿರ್ದೇಶಕರು, ಎನ್ ಸಿ ಇ ಆರ್ ಟಿ ನವದೆಹಲಿ ಅವರಿಗೆ ಈಗಾಗಲೇ ಕೋರಲಾಗಿದೆ. ಈ ಸಂಬಂಧ ನಿರ್ದೇಶಕರು, ಎನ್ ಸಿ ಇ ಆರ್ ಟಿ ಇವರಿಂದ ಉರ್ದು, ಮರಾಠಿ, ತೆಲುಗು, ತಮಿಳು ಮಾಧ್ಯಮದ ಕೋರ್ಸ್ ಮೆಟೀರಿಯಲ್ ಬಂದ ಕೂಡಲೇ ಉರ್ದು, ಮರಾಠಿ, ತೆಲುಗು, ತಮಿಳು ಮಾಧ್ಯಮದಲ್ಲಿ ನಿಷ್ಠಾ ಆನ್ ಲೈನ್ ಕೋರ್ಸ್ ಗಳನ್ನು ನೀಡಲು ಅವಕಾಶ ಕಲ್ಪಿಸಲಾಗುವುದು. ಈಗಾಗಲೇ ಇಂಗ್ಲೀಷ್ ಮಾಧ್ಯಮದಲ್ಲಿ ಕೋರ್ಸ್ ತೆಗೆದುಕೊಳ್ಳಲು ಅವಕಾಶ ಕಲ್ಪಿಸಲಾಗಿದ್ದು, ಆಸಕ್ತ ಶಿಕ್ಷಕರು ಇಂಗ್ಲೀಷ್ ನಲ್ಲಿ ಕೋರ್ಸ್ ಗಳನ್ನು ತೆಗೆದುಕೊಳ್ಳಬಹುದು ಎಂಬುದಾಗಿ ತಿಳಿಸಿದ್ದಾರೆ.